G r a d o n a č e l n i k

KLASA: 363-01/19-09/10

URBROJ: 2117/01-01-19-2

Dubrovnik, 19. travnja 2019.

Na temelju članka 48. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15 i 123/17) i članka 41. Statuta Grada Dubrovnika („Službeni glasnik Grada Dubrovnika“, broj 4/09, 6/10, 3/11, 14/12, 5/13, 6/13 – pročišćeni tekst, 9/15 i 5/18), gradonačelnik Grada Dubrovnika donio je

Z A K L J U Č A K

1. Utvrđuje se prijedlog Odluke o kriterijima za financiranje Javne vatrogasne postrojbe Grada Dubrovnika u 2019. godini i upućuje se Gradskom vijeću Grada Dubrovnika na raspravljanje i donošenje.
2. Tekst Odluke iz točke 1. ovog Zaključka čini sastavni dio istog.
3. Izvjestitelj u ovoj točki bit će Zlatko Uršić, pročelnik Upravnog odjela za komunalne djelatnosti i mjesnu samoupravu.

Gradonačelnik

Mato Franković

DOSTAVITI:

1. Služba Gradskog vijeća, ovdje

2. Upravni odjel za komunalne djelatnosti i mjesnu samoupravu, ovdje

3. Upravni odjel za poslove gradonačelnika, ovdje

Na temelju odredbe članka 7. stavka 2. podstavka 4. Uredbe o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne ( regionalne ) samouprave za 2019. godinu (“Narodne novine“ broj 2/19), odredbi Odluke o minimalnim financijskim standardima za obavljanje djelatnosti javnih vatrogasnih postrojbi u 2019. godini (“Narodne novine“ broj 2/19) i članka 32. Statuta Grada Dubrovnika (“Službeni glasnik Grada Dubrovnika“ broj 4/09., 6/10., 3/11. 14/12., 5/13., 6/13.-pročišćeni tekst, 9/15 i 5/18), Gradsko vijeće Grada Dubrovnika na \_\_\_\_\_\_ sjednici održanoj \_\_\_\_\_\_\_\_\_\_\_\_\_\_\_\_\_\_ 2019. godine, donijelo je

 **O D L U K U**

 **o kriterijima za financiranje Javne vatrogasne postrojbe**

 **Grada Dubrovnika u 2019. godini**

 **Članak 1.**

 Ovom se Odlukom utvrđuju kriteriji i mjerila za financiranje rashoda redovite djelatnosti Javne vatrogasne postrojbe Grada Dubrovnika (u daljnjem tekstu: JVP Grada), u okviru utvrđenih sredstava sukladno članku 3. stavku 4. Uredbe o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2019. godinu (“Narodne novine“ broj 2/19), u iznosu od 8.518.500,00 kuna.

 Udio iznosa za rashode za plaće u ukupnom minimalnom financijskom standardu, odnosno u iznosu iz stavka 1. ovog članka, može biti najviše 90/100, a udio za materijalne i financijske rashode mora biti minimalno 10/100.

 Ova Odluka se primjenjuje u suglasju s Proračunom Grada Dubrovnika za 2019. godinu i projekcije za 2020. i 2021. godinu (“Službeni glasnik Grada Dubrovnika“ broj 25/18), Uredbom o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2019. godinu (“Narodne novine“ broj 2/19) i Odlukom o minimalnim financijskim standardima za obavljanje djelatnosti javnih vatrogasnih postrojbi u 2019. godini (“Narodne novine“ broj 2/19).

**Članak 2.**

 Sredstva za decentraliziranu funkciju vatrogastva, utvrđena Uredbom i Odlukom Vlade Republike Hrvatske iz članka 1. ove Odluke raspoređuju se, sukladno stavku 2. istog članka, za sljedeće rashode:

1. Rashodi za zaposlene u JVP Grada u iznosu od 7.440.000,00 kuna
2. Materijalne rashode za JVP Grada u iznosu od 1.070.200,00 kuna
3. Financijski rashodi za JVP Grada u iznosu od 8.300,00 kuna.

**Članak 3.**

 Kriterij za utvrđivanje visine financijskog rashoda za zaposlene iz članka 2. točke 1. ove Odluke je izračun sredstava za plaće zaposlenih u JVP Grada za 2019. godinu, a mjerilo je broj zaposlenika u JVP Grada, utvrđen Procjenom ugroženosti od požara Grada Dubrovnika i Planom zaštite od požara Grada Dubrovnika.

**Članak 4.**

Prema kriteriju iz članka 3. ove Odluke, financiraju se sljedeće vrste rashoda za zaposlene u JVP Grada:

* plaće za redovan rad
* ostali rashodi za zaposlene
* doprinosi za plaće.

 **Članak 5.**

Kriterij za financiranje materijalnih i financijskih rashoda za JVP Grada iz članka 2. točke 2. i 3. ove Odluke su ostvareni/planirani rashodi za isporučenu robu i energiju te obavljene usluge JVP Grada na temelju ispostavljenih računa dobavljača.

 **Članak 6.**

Prema kriteriju ostvarenih rashoda iz članka 5. ove Odluke, financiraju se slijedeće vrste materijalnih rashoda za JVP Grada:

* naknade za prijevoz i naknade za rad na terenu
* službena, zaštitna i radna odjeća
* materijal i sirovine
* energija
* materijal i dijelovi za tekuće i investicijsko održavanje
* usluge telefona i pošte
* usluge tekućeg i investicijskog održavanja
* komunalne usluge
* premije osiguranja.

**Članak 7.**

Ova Odluka stupa na snagu osmog dana od dana objave u „Službenom glasniku Grada Dubrovnika“.

Predsjednik Gradskog vijeća

mr. sc. Marko Potrebica

KLASA: 363-01/19-09/10

URBROJ: 2117/01-03-19-1

Dubrovnik, 18. travnja 2019.

GRADONAČELNIK GRADA DUBROVNIKA

-ovdje-

PREDMET: Prijedlog Zaključka o prihvaćanju prijedloga Odluke o kriterijima za financiranje Javne vatrogasne postrojbe Grada Dubrovnika u 2019. godini, dostavlja se

Sukladno odredbi članka 7. stavka 2. Uredbe o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2019. godinu (“Narodne novine“ broj 2/19), a na temelju Odluke o minimalnim financijskim standardima za obavljanje djelatnosti javnih vatrogasnih postrojbi u 2019. godini (“Narodne novine“ broj 2/19), korisnici pomoći izravnanja dužni su donijeti vlastite odluke o kriterijima i mjerilima te načinu financiranja redovite djelatnosti javnih vatrogasnih postrojbi u 2019. godini.

Slijedom iznesenog, predlaže se gradonačelniku Grada Dubrovnika nakon izvršenog uvida u prijedlog Odluke o kriterijima za financiranje Javne vatrogasne postrojbe Grada Dubrovnika u 2019. godini donijeti sljedeći

Z A K L J U Č A K

1. Utvrđuje se prijedlog Odluke o kriterijima za financiranje Javne vatrogasne postrojbe Grada Dubrovnika u 2019. godini i upućuje se Gradskom vijeću Grada Dubrovnika na raspravljanje i donošenje.
2. Tekst Odluke iz točke 1. ovog Zaključka čini sastavni dio istog.
3. Izvjestitelj u ovoj točki bit će Zlatko Uršić, pročelnik Upravnog odjela za komunalne djelatnosti i mjesnu samoupravu.

Pročelnik

Zlatko Uršić, dipl. iur.

Prilog:

- Prijedlog Odluke o kriterijima za financiranje Javne vatrogasne postrojbe Grada Dubrovnika u 2019. godini

DOSTAVITI:

1. Naslovu

2. Služba Gradskog vijeća, ovdje

3. Evidencija

4. Pismohrana

O b r a z l o ž e n j e

Decentralizirane funkcije su rashodi koji su posebnim zakonima za osnovno i srednje školstvo, socijalnu skrb, zdravstvo i vatrogastvo preneseni na jedinice lokalne i područne (regionalne) samouprave, a financiraju se iz dodatnog udjela poreza na dohodak i pomoći izravnanja za decentralizirane funkcije.

Pomoći izravnanja su prijenosi sredstava iz državnog proračuna jedinicama lokalne i područne (regionalne) samouprave za financiranje decentraliziranih funkcija kada prihodi ostvareni iz dodatnog udjela poreza na dohodak nisu dovoljni za financiranje minimalnih financijskih standarda prema odlukama Vlade Republike Hrvatske.

Vlada Republike Hrvatske na sjednici održanoj 3. siječnja 2019. donijela je Uredbu o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2019. godinu (dalje u tekstu: Uredba) i Odluku o minimalnim financijskim standardima za obavljanje djelatnosti javnih vatrogasnih postrojbi u 2019. godini (dalje u tekstu: Odluka).

Sukladno članku 7. stavku 2. Uredbe, a na temelju Odluke, korisnici pomoći izravnanja dužni su donijeti vlastite odluke o kriterijima i mjerilima te načinu financiranja redovite djelatnosti javnih vatrogasnih postrojbi u 2019. godini.

Točkom IV. Odluke propisano je da udio iznosa za rashode za plaće u odnosu na ukupno planirani iznos sredstava pomoći, odnosno u ukupnom minimalnom financijskom standardu može biti najviše 90/100, a udio za materijalne i financijske rashode mora biti minimalno 10% (moguće i više) pripadnog ukupnog minimalnog financijskog standarda.